internet vaartha 232 Views
కోల్‌కతా: టీమిండియా జట్టులో నువ్వు సభ్యుడిగా మారతావని గత సంత్సరం క్రికెట్‌ దిగ్గజం సచిన్‌ చెప్పాడని గుజరాత్‌ యువ సంచలనం హార్థిక్‌ పాండ్యా వెల్లడించాడు. ఐపిఎల్‌లో 2015లో ఆడుతున్నప్పుడు సచిన్‌ తనతో ఈ విషయం పేర్కొన్నాడని, వచ్చే 12 నెలలో భారత జట్టుకు ఎంపిక అవుతావని తనలో స్ఫూర్తిని పెంచారని సచిన్‌ గురించి పాండ్యా వివరించాడు. యువ ఆల్‌రౌండర్‌ హార్థిక్‌ పటేల్‌ సచిన్‌ చెప్పిన కేవలం 7 నెలల తరువాత తాను భారత్‌ తరపున మ్యాచ్‌లకు ఎంపిక అయ్యానంటూ తన ఆనందాన్ని పంచుకున్నాడు.
ఆశీష్‌ నెహ్రా నేతృత్వంలో బౌలింగ్‌ చేయడం తనకు కలిసి వచ్చిందని, కావాల్సినపుడల్లా అతని సలహాలు అడుగుతూనే ఉంటానన్నాడు.నువ్వు అనుకున్న దానికంటే కూడా మెరుగ్గా బౌలింగ్‌ చేయగలవని తనని ప్రోత్స హించాడని పేర్కొన్నాడు. అదితనలో ఆత్మవిశ్వాసాన్ని పెంచిందన్నాడు. గత ఏడాది ఐపిఎల్‌లో ముంబై ఇండియన్స్‌ తరుపున ఆడాను.ఇప్పుడు టీమిండియాకు ఆడుతున్నాను,తాను ఆల్‌రౌండర్‌ అని,దక్షిణాప్రికా దిగ్గజం జాక్వస్‌ కలిస్‌ తరహాలో గొప్ప ఆల్‌రౌండర్‌గా పేరు తెచ్చుకోవాలని భావిస్తున్నట్లు హార్థిక్‌ పాండ్యా వివరించాడు.